**KLAIPĖDOS RAJONO savivaldybės taryba**

**SPRENDIMAS**

**DĖL KLAIPĖDOS RAJONO SAVIVALDYBĖS PASIRENGIMO ĮTRAUKIOJO UGDYMO ĮGYVENDINIMUI 2023–2025 METŲ PRIEMONIŲ PLANO PATVIRTINIMO**

2022 m. spalio d. Nr. T11-
Gargždai

Klaipėdos rajono savivaldybės taryba, vadovaudamasis Lietuvos Respublikos vietos savivaldos įstatymo 6 straipsnio 6 dalimi, Lietuvos Respublikos Švietimo įstatymo 5, 14, 34 straipsniais, Pasirengimo įgyvendinti Švietimo įstatymo Nr. I-1489 5, 14, 21, 29, 30, 34 ir 36 straipsnių pakeitimo ir įstatymo papildymo 45¹ straipsniu nuostatas 2021–2024 metų veiksmų planu, patvirtintu Lietuvos Respublikos švietimo, mokslo ir sporto ministro 2021 m. spalio 14 d. įsakymu Nr. V-1879 „Dėl pasirengimo įgyvendinti Švietimo įstatymo Nr. I-1489 5, 14, 21, 29, 30, 34 ir 36 straipsnių pakeitimo ir įstatymo papildymo 451 straipsniu nuostatas 2021–2024 metų veiksmų plano patvirtinimo“, n u s p r e n d ž i a:

Patvirtinti Klaipėdos rajono savivaldybės pasirengimo įtraukiojo ugdymo įgyvendinimui 2023–2025 metų priemonių planą (pridedama).

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui(Herkaus Manto g. 37, LT-92236, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

TEIKIA

S. Karbauskas

PARENGĖ:

I. Barbšienė

A. Petravičius

SUDERINTA:

V. Jasas

A. Jansonienė

D. Kubilius

I. Gailiuvienė

Č. Banevičius

V. Riaukienė

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

2022-10-13

**DĖL TARYBOS SPRENDIMO „DĖL KLAIPĖDOS RAJONO SAVIVALDYBĖS PASIRENGIMO ĮTRAUKIOJO UGDYMO ĮGYVENDINIMUI 2023–2025 METŲ PRIEMONIŲ PLANO PATVIRTINIMO“ PROJEKTO**

1. **Parengto sprendimo projekto tikslai, uždaviniai (ko sprendimo projektu norima pasiekti):**

 Lietuvos Respublikos švietimo, mokslo ir sporto ministro 2021 m. spalio 14 d. įsakymu Nr. V-1879 „Dėl pasirengimo įgyvendinti Švietimo įstatymo Nr. I-1489 5, 14, 21, 29, 30, 34 ir 36 straipsnių pakeitimo ir įstatymo papildymo 45¹ straipsniu nuostatas 2021–2024 metų veiksmų plano patvirtinimo“ patvirtintas Pasirengimo įgyvendinti Švietimo įstatymo Nr. I-1489 5, 14, 21, 29, 30, 34 ir 36 straipsnių pakeitimo ir įstatymo papildymo 45¹ straipsniu nuostatas 2021–2024 metų veiksmų planas, savivaldybėms rekomenduojama prisidėti prie šio veiksmų plano įgyvendinimo.

 Sprendimo projekto tikslas – patvirtinti Klaipėdos rajono savivaldybės pasirengimo įtraukiojo ugdymo įgyvendinimui 2023–2025 metų priemonių planą (toliau – Priemonių planas).

1. **Kuo vadovaujantis parengtas sprendimo projektas:**

 Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 6 dalimi, Lietuvos Respublikos švietimo įstatymo 5, 14, 34 straipsniais, Pasirengimo įgyvendinti Švietimo įstatymo Nr. I-1489 5, 14, 21, 29, 30, 34 ir 36 straipsnių pakeitimo ir įstatymo papildymo 45¹ straipsniu nuostatas 2021–2024 metų veiksmų planu, patvirtintu Lietuvos Respublikos švietimo, mokslo ir sporto ministro 2021 m. spalio 14 d. įsakymu Nr. V-1879 „Dėl pasirengimo įgyvendinti švietimo įstatymo Nr. I-1489 5, 14, 21, 29, 30, 34 ir 36 straipsnių pakeitimo ir įstatymo papildymo 451 straipsniu nuostatas 2021–2024 metų veiksmų plano patvirtinimo“. Priėmus sprendimo projektą bus įgyvendintos Švietimo įstatymo nuostatos ir sudarytos tinkamos sąlygos kokybiškam įtraukiajam ugdymui Klaipėdos rajono savivaldybės ugdymo įstaigose.

1. **Kaip šiuo metu yra teisiškai reglamentuojami projekte aptariami klausimai:**

 Lietuvos Respublikos vietos savivaldos įstatymo, Lietuvos Respublikos Švietimo įstatymo galiojančiomis redakcijomis, Švietimo ir mokslo ministro patirtintu Pedagoginės ir psichologinės pagalbos teikimo modeliu (2003 m. birželio 25 d. Nr. ISAK-897 ir pakeitimais), Klaipėdos rajono savivaldybės tarybos sprendimais patvirtintais Pedagoginės psichologinės tarnybos ir švietimo įstaigų Nuostatais, pavyzdiniais bei švietimo įstaigose dirbančių švietimo pagalbos specialistų pareigybės aprašymais.

 **4. Kokių teigiamų rezultatų yra laukiama:**

 Patvirtinus priemonių planą bus sudarytos sąlygos patobulinti pedagogų ir švietimo pagalbos specialistų kompetencijas įtraukiojo ugdymo srityje, formuoti teigiamas ugdymo įstaigų bendruomenių ir rajono visuomenės nuostatas dėl įvairių ugdymosi poreikių turinčių mokinių ugdymo, steigti papildomus švietimo pagalbos specialistų etatus, pritaikyti ugdymo įstaigų aplinkas įvairių ugdymosi poreikių turintiems mokiniams ir užtikrinti kokybišką švietimą kiekvienam mokiniui mokantis jam artimiausioje ugdymo įstaigoje, suteikiant reikalingą, jo ugdymosi poreikius atliepiančią pagalbą.

**5. Galimos neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:**

Neigiamų pasekmių neturėtų būti.

**6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:**

Pasirengimas Įtraukiajam ugdymui planuojamas Švietimo ir sporto skyriaus metiniame veiklos plane, Švietimo centro pagalbos mokiniui specialistų (specialiųjų pedagogų-logopedų, psichologų, socialinių pedagogų, mokytojų padėjėjų) metodinių būrelių metiniuose veiklos planuose, PPT veiklos planuose. Pritarus sprendimo projektui, peržiūrėjus etatų normatyvus, Klaipėdos rajono lopšeliuose-darželiuose turėtų pradėti dirbti socialiniai pedagogai (2024 m. sausį), padaugėtų psichologų etatų juose (2024 m. rugsėjį), pradėtų veikti mobilioji grupė PPT (2023 m.) bei sėkmės atveju atsirastų surdopedagogo bei tiflopedagogo paslauga rajone (2025 m.).

**7. Projekto rengimo metu gauti specialistų vertinimai ir išvados. Ekonominiai apskaičiavimai:**

Tikslui pasiekti numatyti 4 uždaviniai, o priemonių įgyvendinimui pasiekiant planuojamus sėkmės rezultatus, lėšos skaičiuotos šiam laikmečiui. Per 3 kalendorinius metus įkainiai gali kisti.

**8. Sprendimo įgyvendinimui reikalingos lėšos:**

Sprendimo įgyvendinimui reikalingos 630,1 tūkst. eurų lėšos detalizuojamos 3 metams:

* *2023 m. – 142,8 tūkst. Eur;*
* *2024 m. – 206,5 tūkst. Eur;*
* *2025 m. – 245,7 tūkst. Eur.*

 **9. Kiti, autoriaus nuomone, reikalingi pagrindimai ir paaiškinimai:**

 Priemonių planą įgyvendins Klaipėdos rajono savivaldybės ikimokyklinio ir bendrojo ugdymo įstaigos, Klaipėdos rajono pedagoginė psichologinė tarnyba, Klaipėdos rajono švietimo centras. Partneriai: Klaipėdos rajono paramos šeimai centras, Klaipėdos rajono visuomenės sveikatos biuras. Priemonių plano įgyvendinimui bus panaudojamos savivaldybės biudžeto lėšos, ugdymo įstaigų mokymo lėšos.

Švietimo ir sporto skyriaus vyriausioji specialistė Irena Barbšienė